ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
ഏഥൻസിലെ ഇന്ത്യൻ സമൂഹവുമായി പ്രധാനമന്ത്രിയുടെ ആശയവിനിമയം
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 25-ന് ഏഥൻസിലെ ഏഥൻസ് കൺസർവേറ്റോയറിൽ ഇന്ത്യൻ സമൂഹത്തെ അഭിസംബോധന ചെയ്തു.
ഇന്ത്യ നിലവിൽ വന്നുകൊണ്ടിരിക്കുന്ന അഭൂതപൂർവമായ പരിവർത്തനത്തെയും വിവിധ മേഖലകളിൽ കൈവരിച്ച പുരോഗതിയെയും പ്രധാനമന്ത്രി തന്റെ പ്രസംഗത്തിൽ ഊന്നിപ്പറഞ്ഞു. ചന്ദ്രയാൻ ദൗത്യത്തിന്റെ വിജയത്തെ അദ്ദേഹം അഭിനന്ദിച്ചു.
ബഹുമുഖമായ ഇന്ത്യ-ഗ്രീസ് ബന്ധം മുന്നോട്ട് കൊണ്ടുപോകുന്നതിൽ ഗ്രീസിലെ ഇന്ത്യൻ സമൂഹത്തിന്റെ സംഭാവനകളെ പ്രധാനമന്ത്രി എടുത്തുപറയുകയും ഇന്ത്യയുടെ വളർച്ചാ ഗാഥയുടെ ഭാഗമാകാൻ അവരെ പ്രേരിപ്പിക്കുകയും ചെയ്തു
ND
(
പ്രധാനമന്ത്രിയുടെ ഓഫീസ്
എക്സാം വാരിയേഴ്സിന്റെ പുതുക്കിയ പതിപ്പ് പ്രധാനമന്ത്രി പ്രഖ്യാപിച്ചു
നമ്മുടെ യുവാക്കള് പരീക്ഷകള്ക്ക് ഹാജരാകുമ്പോള് അവരെ സഹായിക്കണമെന്ന് പ്രധാനമന്ത്രി
എക്സാം വാരിയേഴ്സിന്റെ പുതുക്കിയ പതിപ്പിനെക്കുറിച്ച് പ്രഖ്യാപിക്കുന്നതില് തനിക്ക് സന്തോഷമുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
എക്സാം വാരിയേഴ്സിന്റെ പുതിയ പതിപ്പ് വിദ്യാര്ത്ഥികള്, രക്ഷിതാക്കള്, അധ്യാപകര് എന്നിവരില് നിന്നുള്ള വിലയേറിയ നിര്ദ്ദേശങ്ങള് കൊണ്ട് സമ്പുഷ്ടമാക്കിയിട്ടുണ്ടെന്ന് അദ്ദേഹം പറഞ്ഞു.
മാതാപിതാക്കള്ക്കും അധ്യാപകര്ക്കും പ്രത്യേക താല്പ്പര്യമുണര്ത്തുന്ന പുതിയ ഭാഗങ്ങള് ചേര്ത്തിട്ടുണ്ടെന്നും അദ്ദേഹം പറഞ്ഞു.
'നമ്മുടെ ചെറുപ്പക്കാര് തങ്ങളുടെ പരീക്ഷകള്ക്ക് ഹാജരാകുമ്പോള് അവരെ നമുക്കെല്ലാം ചേര്ന്ന് സഹായിക്കാം!', അദ്ദേഹം കൂട്ടിച്ചേര്ത്തു.
'പരീക്ഷാ സീസണ് ആരംഭിക്കുമ്പോള്, എക്സാം വാരിയേഴ്സിന്റെ പുതുക്കിയ പതിപ്പ് ഇപ്പോള് ലഭ്യമാണ് എന്ന വിവരം പങ്കിടുന്നതില് ഞാന് സന്തുഷ്ടനാണ്.
പുസ്തകത്തില് പുതിയ മന്ത്രങ്ങളും രസകരമായ ആക്റ്റിവിറ്റികളുമുണ്ട്. ഒരു പരീക്ഷയ്ക്ക് മുമ്പ് സമ്മര്ദ്ധരഹിതമായി നിലകൊള്ളേണ്ടതിന്റെ ആവശ്യകത പുസ്തകം വീണ്ടും സ്ഥിരീകരിക്കുന്നു.
പരീക്ഷാ തയ്യാറെടുപ്പ് എങ്ങനെ രസകരമാക്കാം?
വീട്ടില് ഇരുന്ന് തയ്യാറെടുക്കുമ്പോള് തങ്ങള്ക്ക് രസകരമായ എന്തെങ്കിലും ഉണ്ടോ?
ഇതിന് ഒരു പരിഹാരമുണ്ട് ... NaMo അപ്ലിക്കേഷനില് എക്സാം വാരിയേഴ്സിന്റെഒരു പുതിയ മൊഡ്യൂള് ഉണ്ട്.
വിദ്യാര്ത്ഥികള്ക്കും രക്ഷിതാക്കള്ക്കുമായി നിരവധി സംവേദനാത്മക പ്രവര്ത്തനങ്ങള് ഇതിലുണ്ട്.
എക്സാം വാരിയേഴ്സിന്റെ പുതിയ പതിപ്പ് വിദ്യാര്ത്ഥികള്, രക്ഷകര്ത്താക്കള്, അധ്യാപകര് എന്നിവരില് നിന്നും ലഭിച്ച വിലയേറിയ നിര്ദ്ദേശങ്ങള് ഉപയോഗിച്ച് സമ്പുഷ്ടമാക്കിയിട്ടുണ്ട്.
മാതാപിതാക്കള്ക്കും അധ്യാപകര്ക്കും പ്രത്യേകിച്ചും താല്പ്പര്യമുണ്ടാക്കുന്ന കാര്യമായ പുതിയ ഭാഗങ്ങള് ചേര്ത്തു.
(നമ്മുടെ ചെറുപ്പക്കാര് അവരുടെ പരീക്ഷകള്ക്ക് ഹാജരാകുമ്പോള് അവരെ നമുക്ക് എല്ലാം ചേര്ന്ന് സഹായിക്കാം' ട്വീറ്റുകളുടെ ഒരു പരമ്പരയില് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പരീക്ഷാ പേ ചർച്ചയിലെ തത്വങ്ങളുടെയും പ്രവൃത്തികളുടെയും താത്പര്യമുണര്ത്തുന്ന ശേഖരം പ്രധാനമന്ത്രി പങ്കുവെച്ചു
പരീക്ഷാ സമ്മർദ്ദം ലഘൂകരിക്കാൻ സഹായിക്കുന്ന തത്വങ്ങളുടെയും പ്രവൃത്തികളുടെയും രസകരമായ ഒരു ശേഖരം പരീക്ഷാ പേ ചർച്ചയിൽ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു;
“ഇത് പരീക്ഷാ കാലമാണ്, നമ്മുടെ വിദ്യാർഥികൾ പരീക്ഷാ തയ്യാറെടുപ്പുകളിൽ മുഴുകിയിരിക്കുന്നതിനാൽ, പരീക്ഷാ സമ്മർദ്ദം ലഘൂകരിക്കാനും പരീക്ഷകൾ ആഘോഷിക്കാനും സഹായിക്കുന്ന തത്വങ്ങളുടെയും പ്രവൃത്തികളുടെയും രസകരമായ ഒരു ശേഖരം പങ്കിടുന്നു. ഒന്നു നോക്കൂ…”
It is exam season and as our #ExamWarriors are immersed in exam preparations, sharing an interesting repository of Mantras and activities that will help ease exam stress and also help celebrate exams. Have a look…https://t.co/EegBatayuJ
— Narendra Modi  January 12, 2023
രാജ്യരക്ഷാ മന്ത്രാലയം
മാരിടൈം പട്രോൾ റെക്കണൈസൻസ് എയർക്രാഫ്റ്റുമായി  ബന്ധപ്പെട്ട് ഇന്ത്യ - ഓസ്ട്രേലിയ സംയുക്ത പ്രവർത്തനങ്ങൾ
ന്യൂ ഡെൽഹി, ഏപ്രിൽ 12, 2022
ഇന്ത്യൻ നാവികസേനയുടെ P8I മാരിടൈം പട്രോൾ ആൻഡ് റിക്കണൈസൻസ് എയർക്രാഫ്റ്റ് ഓസ്ട്രേലിയയിലെ ഡാർവിനിൽ എത്തി.
ഓസ്ട്രേലിയയിലെത്തിയ വിമാനവും അതിലെ വൈമാനികരും ഡാർവിനിൽ സൈനിക പ്രവർത്തനങ്ങളിലേർപ്പെടും. ഇന്ത്യൻ നാവികസേനയുടെ മാരിടൈം പട്രോൾ സ്ക്വാഡ്രൺ ആയ ആൽബട്രോസിൽ നിന്നുള്ള സംഘം, റോയൽ ഓസ്ട്രേലിയൻ എയർഫോഴ്സിന്റെ 92-ാം വിംഗിൽ നിന്നുള്ള സംഘവുമായി സംയുക്ത അഭ്യാസങ്ങൾ നടത്തും. നാവിക മേഖലയിലെ ശേഷി വർദ്ധിപ്പിക്കുന്നതിന്റെ ഭാഗമായി ഇരു രാജ്യങ്ങളിൽ നിന്നുമുള്ള P8 വിമാനങ്ങൾ, അന്തർവാഹിനി പ്രതിരോധത്തിലും ഉപരിതല നിരീക്ഷണത്തിലും ഏകോപിത പ്രവർത്തനങ്ങൾ നടത്തും.
ഉഭയകക്ഷി, ബഹുരാഷ്ട്ര സമുദ്രാഭ്യാസങ്ങളിലൂടെ സമുദ്രാതിർത്തികളുള്ള ഇരു രാഷ്ട്രങ്ങളും തമ്മിൽ സമീപകാലത്ത് വർദ്ധിച്ച ആശയവിനിമയം, പരസ്പര പ്രവർത്തനക്ഷമത വർദ്ധിപ്പിക്കുകയും സൗഹൃദം വളർത്തുകയും ചെയ്തു. മലബാർ, AUSINDEX സംയുക്ത അഭ്യാസങ്ങളിലൂടെ P8 വിമാനങ്ങൾ ദീർഘ ദൂര പ്രവർത്തനമികവ് തെളിയിച്ചിട്ടുണ്ട്. വിവരവിനിമയത്തിലും പ്രവർത്തന നടപടിക്രമങ്ങളിലും പൊതു ധാരണയോടെ ഇവ ഉപയോഗത്തിനും സജ്ജമാണ്.
ഇന്തോനേഷ്യയ്ക്കും വടക്കൻ ഓസ്ട്രേലിയയ്ക്കും ഇടയിലെ സമുദ്രമേഖല ഇന്ത്യൻ മഹാസമുദ്ര മേഖലയിലേക്കുള്ള കവാടമായതിനാൽ ഇരു രാജ്യങ്ങൾക്കും പരസ്പര താൽപ്പര്യമുള്ള പ്രദേശമാണ്. ഒട്ടേറെ തന്ത്രപരമായ താൽപ്പര്യങ്ങൾ പങ്കിടുന്ന രാജ്യങ്ങളാണ് ഇന്ത്യയും ഓസ്ട്രേലിയയും. സ്വതന്ത്രവും തുറന്നതും നിയമാധിഷ്ഠിതവുമായ ഇന്തോ-പസഫിക് മേഖലയാണ് ഇരുരാജ്യങ്ങളും പ്രോത്സാഹിപ്പിക്കുന്നത്.
RRTN/SKY
(Visitor Counter : 111
പ്രത്യേക സേവനങ്ങളും ഫീച്ചറുകളും
സംസ്ഥാനത്ത് 3 ലക്ഷം കോടി രൂപയുടെ പദ്ധതികൾ നടപ്പിലാക്കും; അന്താരാഷ്ട്ര നിലവാരത്തിലുള്ള റോഡ് അടിസ്ഥാന സൗകര്യ വികസനം ലക്ഷ്യം : കേന്ദ്ര മന്ത്രി നിതിൻ ഗഡ്കരി
സംസ്ഥാനത്ത് 3 ലക്ഷം കോടി രൂപയുടെ പദ്ധതികൾ 2025 അവസാനത്തോടെ നടപ്പാക്കുമെന്ന് കേന്ദ്ര റോഡ് ഗതാഗത - ദേശീയപാത മന്ത്രി ശ്രീ നിതിൻ ഗഡ്കരി പറഞ്ഞു.സംസ്ഥാനത്ത് 45,536 കോടി രൂപയുടെ 15 ദേശീയപാത വികസന പദ്ധതികളുടെ ഉദ്ഘാടനവും ശിലാസ്ഥാപനവും നിർവഹിക്കുന്ന ചടങ്ങിൽ സംസാരിക്കുകയായിരുന്നു കേന്ദ്ര മന്ത്രി. കേരളത്തിൽ അന്താരാഷ്ട്ര നിലവാരത്തിലുള്ള റോഡ് അടിസ്ഥാന സൗകര്യ വികസനം നടപ്പിലാക്കാനാണ് കേന്ദ്ര ഗവണ്മെന്റ് ലക്ഷ്യമിടുന്നതെന്നും അദ്ദേഹം പറഞ്ഞു.
വിനോദ സഞ്ചാര മേഖലയുടെ ഏറ്റവും വലിയ ശക്തി മികച്ച റോഡുകളാണെന്ന് അദ്ദേഹം പറഞ്ഞു. ഈ പദ്ധതികൾ വിനോദ സഞ്ചാരം മൂന്നിരട്ടി വർധിപ്പിക്കാൻ സഹായിക്കുമെന്നും അദ്ദേഹം പറഞ്ഞു.
സംസ്ഥാനത്തെ വ്യവസായ ഇടനാഴിയിൽ ഉൾപെടുത്തുന്ന മൂന്ന് പദ്ധതികളും ശ്രീ നിതിൻ ഗഡ്കരി ചടങ്ങിൽ പരാമർശിച്ചു. ഈ മൂന്നു പദ്ധതികളിലായി ആകെ 919 കിലോമീറ്റർ വ്യവസായ ഇടനാഴി കേരളത്തിലൂടെ കടന്നു പോകും, 87,224 കോടി രൂപയാണ് ഇതിനായുള്ള പദ്ധതി ചെലവ്. മുംബൈ - കന്യാകുമാരി ഇടനാഴി- ആകെ നീളം - 1619 കിലോമീറ്റർ.കേരളത്തിലൂടെ കടന്നു പോകുന്നത് 644 കിലോമീറ്റർ, ഇതിനാവശ്യമായ പദ്ധതി തുക 61,060 കോടി രൂപ. കന്യാകുമാരി - കൊച്ചി ഇടനാഴി ആകെ ദൂരം 443 കിലോമീറ്റർ. കേരളത്തിലൂടെ കടന്നു പോകുന്നത് 166 കിലോമീറ്റർ. ഇതിനുള്ള പദ്ധതി ചെലവ് 20,000 കോടി രൂപ. ബാംഗ്ലൂർ - മലപ്പുറം- 323 കിലോമീറ്റർ, കേരളത്തിലൂടെ കടന്നു പോകുന്നത് 72 കിലോമീറ്റർ, ഇതിനുള്ള പദ്ധതി ചെലവ് 7,134 കോടി രൂപ. കേരളത്തിലെ 9 ജില്ലകളിലൂടെ ഈ ഇടനാഴി കടന്നു പോകും. രാജ്യത്തെ ഏറ്റവും വലിയ ആറു വരി എലിവേറ്റഡ് ഹൈവെയും ഇതിൽ ഉൾപ്പെടും. 2024 ന് മുൻപ് ഈ മൂന്ന് പദ്ധതികളും പൂർത്തിയാക്കുകയാണ് ലക്ഷ്യമെന്നും അദ്ദേഹം പറഞ്ഞു.
ഫോസിൽ ഇന്ധനത്തിന്റെ ഉപയോഗം കുറയ്ക്കുന്നതിനുള്ള മാർഗങ്ങൾ സംസ്ഥാനം കണ്ടെത്തണമെന്നും ശ്രീ നിതിൻ ഗഡ്കരി പറഞ്ഞു. എത്രയും വേഗം പൊതു ഗതാഗത സംവിധാനത്തെ ബയോ ഇന്ധനം, ഇലക്ട്രിക്, ഹരിത ഹൈഡ്രജൻ ഊർജ്ജം തുടങ്ങിയവയിലേക്ക് മാറ്റാൻ നടപടി സ്വികരിക്കണമെന്ന് ശ്രീ നിതിൻ ഗഡ്കരി മുഖ്യമന്ത്രിയോട് നിർദേശിച്ചു. ഇതിലൂടെ യാത്രാ ചെലവ് കുറയ്ക്കാനും, മലിനീകരണം ഇല്ലാതാക്കാനും സാധിക്കുംമെന്ന് അദ്ദേഹം പറഞ്ഞു.
രാജ്യത്തെ മറ്റു സംസ്ഥാനങ്ങളിലെ ഭൂമി ഏറ്റെടുക്കലുമായി താരതമ്യം ചെയ്യുമ്പോൾ കേരളത്തിൽ ഇതിനുള്ള തുക താരതമ്യേന കൂടുതലാണ്. ഇതാണ് പലപ്പോഴും റോഡ് വികസനത്തിൽ നേരിടുന്ന പ്രതിസന്ധിയെന്ന് ശ്രീ ഗഡ്കരി പറഞ്ഞു.
ഇന്ന് ഉദ്ഘാടനം ചെയ്ത 544 കിലോമീറ്ററിലെ വികസന പദ്ധതികൾ ദേശീയ പാത അതോറിറ്റി ഓഫ് ഇന്ത്യ  ആണ് നടപ്പാക്കുന്നത് . വടക്കാഞ്ചേരി മുതൽ തൃശൂർ വരെയുള്ള ആറുവരി പാത , കഴക്കൂട്ടം മുതൽ ടെക്നോപാർക്ക് വരെയുള്ള നാല് വരി എലിവേറ്റഡ് ഹൈവെയും ഇതിൽ ഉൾപ്പെടും.
മുഖ്യമന്ത്രി ശ്രീ പിണറായി വിജയൻ അധ്യക്ഷത വഹിച്ചു. സംസ്ഥാന അടിസ്ഥാന സൗകര്യ വികസനത്തിന്റെ നാഴികക്കല്ലായ ദിവസമാണിതെന്ന് അദ്ദേഹം പറഞ്ഞു
വികസനത്തിനായുള്ള സംസ്ഥാനത്തെ ജനത്തിന്റെ സഹകരണത്തിന്റെ ഏറ്റവും നല്ല ഉദാഹരണമാണ് ഇ പദ്ധതികളെന്ന് വിദേശകാര്യ-പാർലമെൻററികാര്യ സഹമന്ത്രി ശ്രീ വി.മുരളീധരൻ പറഞ്ഞു. രാജ്യത്തിന്ന് പദ്ധതികൾക്ക് അനുമതി നൽകലും അത് നടപ്പാക്കലും ഒരേ വേഗത്തിൽ നടക്കുന്നു എന്നും അദ്ദേഹം പറഞ്ഞു .
ഗവർണർ ശ്രീ ആരിഫ് മുഹമ്മദ് ഖാൻ , സംസ്ഥാന പൊതുമരാമത്ത് മന്ത്രി ശ്രീ പി എ മുഹമ്മദ് റിയാസ് , സംസ്ഥാന ഭക്ഷ്യ സിവിൽ സപ്ലൈസ് മന്ത്രി ശ്രീ ജി.ആർ. അനിൽ, എൻ എച് എ ഐ റീജിയണൽ ഓഫീസർമാരായ ശ്രീ എസ് കെ റസാഖ് , ശ്രീ ബി എൽ മീണ തുടങ്ങിയവർ ചടങ്ങിൽ പങ്കെടുത്തു.
--NS--
(Visitor Counter : 43
ആരോഗ്യ, കുടുംബക്ഷേമ മന്ത്രാലയം
ഒരു ദശലക്ഷം ജനസംഖ്യയിൽ ലോകത്ത് ഏറ്റവും കുറഞ്ഞ മരണനിരക്ക് ഇന്ത്യയിൽ
ഒരു ദശലക്ഷം ജനസംഖ്യയിൽ ലോകത്ത് ഏറ്റവും കുറഞ്ഞ മരണനിരക്കാണ് ഇന്ത്യയിൽ റിപ്പോർട്ട് ചെയ്യപ്പെടുന്നത്. ദശലക്ഷത്തിന് 81 ആണ് ഇന്ത്യയിലെ മരണസംഖ്യ.
ഒക്ടോബർ 2 ന് ശേഷം, രാജ്യത്ത് 1100 ൽ താഴെ പ്രതിദിനമരണങ്ങളാണ് തുടർച്ചയായി റിപ്പോർട്ട് ചെയ്യപ്പെടുന്നത്.
മരണനിരക്കും ക്രമാനുഗതമായി കുറഞ്ഞു വരികയാണ്. നിലവിലെ മരണനിരക്കായ 1.52%, 2020 മാർച്ച് 22 ന് ശേഷമുള്ള ഏറ്റവും താഴ്ന്ന നിരക്കാണ്.
കഴിഞ്ഞ 24 മണിക്കൂറിനുള്ളിൽ 63,371 പേർക്ക് രോഗബാധ സ്ഥിരീകരിച്ചപ്പോൾ 70,338 പേർ രോഗമുക്തി നേടി. ഇതോടെ ആകെ രോഗമുക്തി നേടിയവരുടെ എണ്ണം 64,53,779 ആയി. രോഗമുക്തരുടെ എണ്ണവും ചികിത്സയിലുള്ളവയുടെ എണ്ണവും തമ്മിലുള്ള അന്തരം 56 ലക്ഷം  കവിഞ്ഞു. രോഗമുക്തരുടെ എണ്ണം ചികിത്സയിലുള്ളവരുടെ എണ്ണത്തേക്കാൾ 8 മടങ്ങ് കൂടുതലാണ്.
രോഗബാധിതരാകുന്നവരുടെ എണ്ണവും ക്രമാനുഗതമായി കുറഞ്ഞു വരികയാണ്. ആകെ രോഗബാധിതരിൽ 10.92 ശതമാനം മാത്രമാണ്. നിലവിൽ ചികിത്സയിലുള്ളത് 8,04,528 പേർ. രോഗമുക്തരാകുന്നവരുടെ എണ്ണം വർദ്ധിച്ചതോടെ രോഗമുക്തി നിരക്ക് 87.56 ശതമാനമായി ഉയർന്നു.
രോഗമുക്തി നേടിയവരിൽ 78 ശതമാനവും 10 സംസ്ഥാന-കേന്ദ്രഭരണപ്രദേശങ്ങളിൽ നിന്നുള്ളവരാണ്. പ്രതിദിന രോഗമുക്തി 13,000ത്തിലധികമുള്ള മഹാരാഷ്ട്ര തന്നെയാണ് രോഗമുക്തി നേടിയവരുടെ എണ്ണത്തിലും മുന്നിൽ.
പുതിയ കേസുകളിൽ 79 ശതമാനവും റിപ്പോർട്ട് ചെയ്യപ്പെടുന്നത് 10 സംസ്ഥാന-കേന്ദ്ര ഭരണപ്രദേശങ്ങളിൽ നിന്നുമാണ്. പ്രതിദിന രോഗബാധ പതിനായിരത്തിലധികം രേഖപ്പെടുത്തുന്ന സംസ്ഥാനമായി മഹാരാഷ്ട്ര തുടരുന്നു. കർണാടകയിൽ 8,000ത്തിലധികം ആണ് പ്രതിദിന രോഗബാധിതരുടെ എണ്ണം.
രാജ്യത്ത് കഴിഞ്ഞ 24 മണിക്കൂറിനുള്ളിൽ 895 മരണങ്ങൾ റിപ്പോർട്ട് ചെയ്തിട്ടുണ്ട്.
ഇതിൽ 82 ശതമാനവും മഹാരാഷ്ട്ര, കർണാടക, പശ്ചിമ ബംഗാൾ, തമിഴ്നാട്, ഛത്തീസ്ഗഡ്, ആന്ധ്രാപ്രദേശ്, ഉത്തർപ്രദേശ്, പഞ്ചാബ്, ഒഡീഷ, ദില്ലി എന്നീ പത്ത് സംസ്ഥാന-കേന്ദ്ര ഭരണപ്രദേശങ്ങളിൽ നിന്നുമാണ്.
പുതിയ മരണങ്ങളിൽ 37 ശതമാനവും റിപ്പോർട്ട് ചെയ്യപ്പെടുന്നത് മഹാരാഷ്ട്രയിൽ നിന്നാണ് .
13 സംസ്ഥാന-കേന്ദ്ര ഭരണപ്രദേശങ്ങളിൽ, ഒരു ദശലക്ഷം ജനസംഖ്യയിലെ മരണനിരക്ക് ദേശീയ ശരാശരിയേക്കാൾ കൂടുതലാണ്.
സ്ഥിതിവിവര, പദ്ധതി നിര്വഹണ മന്ത്രാലയം
റാവു ഇന്ദര്ജിത് സിങ്ങ് ചുമതലയേറ്റു
(കേന്ദ്ര സ്റ്റാറ്റിസ്റ്റിക്സ്, പ്രോഗ്രാം ഇംപ്ലിമെന്റേഷന് സഹമന്ത്രിയായി ശ്രീ റാവു ഇന്ദര്ജിത്ത് സിങ്ങ് ചുമതലയേറ്റു. ദരിദ്രര്ക്കും, സാധാരണ ജനങ്ങള്ക്കും വേണ്ടിയുള്ള ഗവണ്മെന്റ് നയങ്ങള് നടപ്പാക്കുന്നതിനാണ് പ്രാധാന്യം നല്കുന്നതെന്ന് മന്ത്രി പറഞ്ഞു. ഗുണഭോക്താക്കളിലേക്ക് ഫലപ്രദമായ രീതിയില് വിവരങ്ങള് എത്തിക്കുകയാണ് ഈ അവസരത്തില് പ്രധാനമെന്നും അദ്ദേഹം അഭിപ്രായപ്പെട്ടു. മന്ത്രാലയത്തിന്റെ പ്രവര്ത്തനം വിലയിരുത്തുന്നതിനായി അദ്ദേഹം ഉന്നത ഉദ്യോഗസ്ഥരുമായി യോഗം ചേര്ന്നു.
ഹരിയാനയിലെ റേവാരിയില് 1950 ഫെബ്രുവരി 11 നാണ് ശ്രീ റാവു ഇന്ദര്ജിത്ത് സിങ്ങ് ജനിച്ചത്. ഹരിയാനയിലെ ഗുരുഗ്രാം ലോക്സഭ മണ്ഡലത്തില് നിന്നുള്ള ലോക്സഭാംഗമാണ് അദ്ദേഹം. കഴിഞ്ഞ മന്ത്രിസഭയിലും വിവിധ മന്ത്രാലയങ്ങളുടെ ചുമതലയുള്ള സഹമന്ത്രിയായിരുന്നു.
IE/AB
പ്രധാനമന്ത്രിയുടെ ഓഫീസ്
വിജിലൻസ് ബോധവൽക്കരണ വാരാചരണത്തോടനുബന്ധിച്ചുള്ള പരിപാടിയിൽ പ്രധാനമന്ത്രി നവംബർ 3-ന് അഭിസംബോധന ചെയ്യും
കേന്ദ്ര വിജിലൻസ് കമ്മീഷന്റെ പുതിയ പരാതി മാനേജ്മെന്റ് സിസ്റ്റം പോർട്ടൽ പ്രധാനമന്ത്രി ഉദ്ഘാടനം ചെയ്യും
പൗരന്മാർക്ക് തങ്ങളുടെ പരാതികളുടെ നിലയെക്കുറിച്ചുള്ള പതിവ് അപ്ഡേറ്റുകളിലൂടെ സമ്പൂർണ്ണ വിവരങ്ങൾ നൽകുന്നതിനുള്ള പോർട്ടൽ
പ്രധാനമന്ത്രി ശ്രീ നരേന്ദ്ര മോദി നവംബർ 3 ന് രാവിലെ 11 മണിക്ക് ന്യൂഡൽഹിയിലെ വിജ്ഞാന് ഭവനിൽ സെൻട്രൽ വിജിലൻസ് കമ്മീഷന്റെ  വിജിലൻസ് അവബോധ വാരത്തോടനുബന്ധിച്ചുള്ള പരിപാടിയെ അഭിസംബോധന ചെയ്യും.
തദവസരത്തിൽ സിവിസിയുടെ പുതിയ പരാതി മാനേജ്മെന്റ് സിസ്റ്റം പോർട്ടൽ പ്രധാനമന്ത്രി ഉദ്ഘാടനം ചെയ്യും. പൗരന്മാർക്ക് തങ്ങളുടെ പരാതികളുടെ അവസ്ഥയെക്കുറിച്ചുള്ള പതിവ് അപ്ഡേറ്റുകളിലൂടെ സമ്പൂർണ്ണ വിവരങ്ങൾ നൽകുന്നതിനാണ് പോർട്ടൽ വിഭാവനം ചെയ്തിരിക്കുന്നത്. "ധാർമ്മികതയും നല്ല കീഴ്വഴക്കങ്ങളും" എന്ന വിഷയത്തെക്കുറിച്ചുള്ള സചിത്ര ലഘുലേഖകളുടെ ഒരു പരമ്പരയും അദ്ദേഹം പുറത്തിറക്കും; “അഴിമതി തടയുന്നതിനുള്ള മികച്ച മുൻകരുതൽ നടപടികളുടെ സമാഹാരവും, വിജി വാണിയുടെ പ്രത്യേക ലക്കവും അദ്ദേഹം പുറത്തിറക്കും.
ജീവിതത്തിന്റെ എല്ലാ മേഖലകളിലും സമഗ്രതയുടെ സന്ദേശം പ്രചരിപ്പിക്കുന്നതിൽ എല്ലാ പങ്കാളികളെയും ഒരുമിച്ച് കൊണ്ടുവരുന്നതിനായി (സിവിസി എല്ലാ വർഷവും വിജിലൻസ് ബോധവൽക്കരണ വാരം ആചരിക്കുന്നു. ഈ വർഷം ഒക്ടോബർ 31 മുതൽ നവംബർ 6 വരെ "വികസിത രാഷ്ട്രത്തിന് അഴിമതി വിമുക്ത ഇന്ത്യ" എന്ന പ്രമേയവുമായി ആചരിക്കുന്നു. വിജിലൻസ് ബോധവൽക്കരണ വാരത്തിന്റെ ഭാഗമായി ഈ വിഷയത്തിൽ സിവിസി രാജ്യവ്യാപകമായി നടത്തിയ ഉപന്യാസ മത്സരത്തിൽ മികച്ച ഉപന്യാസങ്ങൾ രചിച്ച അഞ്ച് വിദ്യാർത്ഥികൾക്ക് പ്രധാനമന്ത്രി സമ്മാനങ്ങളും നൽകും.
--ND--
(
PIB Headquarters
ശ്രീമതി രശ്മി റോജ തുഷാര നായര് പിഐബി ജോയിന്റ് ഡയറക്ടറായി ചുമതലയേറ്റു
കേന്ദ്ര വാര്ത്താവിതരണ പ്രക്ഷേപണ മന്ത്രാലയത്തിനു കീഴിലുള്ള കൊച്ചി പ്രസ് ഇന്ഫര്മേഷന് ബ്യൂറോയുടെ ജോയിന്റ് ഡയറക്ടറായി ശ്രീമതി രശ്മി റോജ തുഷാര നായര് ചുമതലയേറ്റു. തിരുവനന്തപുരം ദൂരദര്ശനില് ജോയിന്റ് ഡയറക്ടറായിരുന്നു. ആറു വര്ഷക്കാലത്തിലധികം തിരുവനന്തപുരം ദൂരദര്ശന്റെ പ്രാദേശിക വാര്ത്താ വിഭാഗം മേധാവിയായി സേവനം അനുഷ്ഠിച്ചിട്ടുണ്ട്. 2009 ബാച്ചിലെ ഇന്ത്യന് ഇന്ഫര്മേഷന് സര്വീസ് ഉദ്യോഗസ്ഥയാണ്.
ആരോഗ്യ, കുടുംബക്ഷേമ മന്ത്രാലയം
78.58 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 19, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
 വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. കൂടാതെ, 1.16 കോടിയിൽ അധികം  വാക്സിൻ ഡോസുകൾ ഉടൻ കൈമാറും.
5.16 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
റെയില്വേ മന്ത്രാലയം
ഇതാദ്യമായി റെയിൽവേയുടെ ഓക്സിജൻ എക്സ്പ്രസ് 10 കണ്ടയ്നറുകളിൽ 200 മെട്രിക് ടൺ ലിക്വിഡ് മെഡിക്കൽ ഓക്സിജൻ ബംഗ്ലാദേശിലേക്ക് എത്തിക്കുന്നു.
ന്യൂ ഡൽഹി. 24 , ജൂലായ് 2021
ഇന്ത്യൻ റെയിൽവേയുടെ ഓക്സിജൻ എക്സ്പ്രസ് ബംഗ്ലാദേശിലേക്കുള്ള യാത്ര ആരംഭിച്ചു. ഇതാദ്യമായാണ് ഓക്സിജൻ എക്സ്പ്രസ് ഏതെങ്കിലും ഒരു അയൽരാജ്യത്തേക്ക് ഓക്സിജൻ എത്തിക്കുന്നത് .ഇന്ന്, തെക്ക് കിഴക്കൻ റെയിൽവേയ്ക്ക് കീഴിലുള്ള ചക്രധർപൂർ ഡിവിഷനിലെ ടാറ്റയിൽ നിന്ന് 200 മെട്രിക് ടൺ ലിക്വിഡ് മെഡിക്കൽ ഓക്സിജൻ ബംഗ്ലാദേശിലെ ബെനാപോളിലേക്ക് എത്തിക്കാനുള്ള ഉടമ്പടിസ്ഥാപിക്കപ്പെട്ടു .
10 കണ്ടെയ്നറുകളിൽ 200 മെട്രിക് ടൺ ലിക്വിഡ് മെഡിക്കൽ ഓക്സിജൻ നിറയ്ക്കുന്നത് രാവിലെ 09.25 ഓടെ പൂർത്തിയായി.
ലിക്വിഡ് മെഡിക്കൽ ഓക്സിജൻ ആവശ്യമുള്ള ഇന്ത്യൻ സംസ്ഥാനങ്ങൾക്ക് ആശ്വാസം നൽകുന്നതിനായി 2021 ഏപ്രിൽ 24 ന് ആണ് ഇന്ത്യൻ റെയിൽവേ ഓക്സിജൻ എക്സ്പ്രസ് ആരംഭിച്ചത് . ഇതിനോടകം 35000 മെട്രിക് ടൺ ലിക്വിഡ് മെഡിക്കൽ ഓക്സിജൻ 15 സംസ്ഥാനങ്ങളിലേക്ക് എത്തിച്ചു. ഏകദേശം 480 ഓക്സിജൻ എക്സ്പ്രസ്സുകൾ ഇതിനുവേണ്ടി ഉപയോഗിച്ചു ..
(കഴിയുന്നത്ര കുറഞ്ഞ സമയത്തിനുള്ളിൽ ലിക്വിഡ് മെഡിക്കൽ ഓക്സിജൻ ആവശ്യമുള്ള ഇടങ്ങളിൽ എത്തിക്കാനാണ് ഇന്ത്യൻ റെയിൽവേ ശ്രമിച്ചുകൊണ്ടിരിക്കുന്നത് .
IE
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
മൃഗപാലന അടിസ്ഥാനസൗകര്യ വികസനനിധി രൂപീകരണത്തിന് കേന്ദ്ര മന്ത്രിസഭാ അംഗീകാരം
15,000 കോടി രൂപയുടെ ഒരു മൃഗപാലന അടിസ്ഥാനസൗകര്യ വികസനനിധി  രൂപീകരിക്കുന്നതിന് ഇന്നുചേർന്ന കേന്ദ്ര മന്ത്രിസഭാ യോഗം അനുമതി നൽകി.
ക്ഷീര, മാംസ സംസംസ്കരണ, കാലിത്തീറ്റ പ്ലാന്റുകളിലെ അടിസ്ഥാനസൗകര്യവികസനങ്ങൾക്ക് ഇന്ന് അംഗീകാരം ലഭിച്ച AHIDF ലൂടെ ധനസഹായം ലഭ്യമാക്കും. കർഷക ഉത്പാദക സംഘടനകൾ , എംഎസ്എംഇകള്, സെക്ഷൻ 8 കമ്പനികൾ, സ്വകാര്യ കമ്പനികൾ, വ്യക്തിഗത സംരഭകർ എന്നിവരാണ് പദ്ധതിയുടെ ഗുണഭോക്താക്കൾ.
വികസനത്തിനാവശ്യമായ 90% തുക ഷെഡ്യൂൾഡ് ബാങ്കുകളിലെ വായ്പകൾ വഴി ലഭ്യമാക്കും.ബാക്കിയുള്ള 10% തുക ഗുണഭോക്താക്കൾ തന്നെ നിക്ഷേപിക്കേണ്ടതാണ്.
"ആസ്പിരേഷണൽ ജില്ല" കളിലെ അർഹതയുള്ള ഗുണഭോക്താക്കൾക്ക് 4% ഉം, മറ്റുജില്ലകളിലെ ഗുണഭോക്താക്കൾക്ക് 3% ഉം പലിശയിളവ് ഭാരതസർക്കാർ ലഭ്യമാക്കും. വായ്പകൾക്ക് രണ്ടുവർഷത്തെ മൊറട്ടോറിയം കാലാവധി ഉണ്ടയിരിക്കും. അതിനുശേഷം, ആറുവര്ഷം കൊണ്ട് വായ്പകൾ തിരിച്ചടച്ചാൽ മതിയാകും.
നബാർഡിന്റെ നിയന്ത്രണത്തിൽ 750 കോടിയുടെ ഒരു വായ്പ ഉറപ്പ് നിധിയ്ക്കും  കേന്ദ്ര ഗവണ്മെന്റ് രൂപം നൽകും. നൽകിയ വായ്പയുടെ 25 ശതമാനത്തിനു വരെ ഇതിലൂടെ ഉറപ്പ് നൽകും.
യു.പി.എസ്.സി
യുപിഎസ്സിയും സിവില് സര്വ്വീസ് കൗണ്സില് ഓഫ് മംഗോളിയയും തമ്മില് ധാരണാപത്രം ഒപ്പിട്ടു
യൂണിയന് പബ്ലിക് സര്വ്വീസ് കമ്മീഷനും സിവില് സര്വ്വീസ് കൗണ്സില് ഓഫ് മംഗോളിയയും തമ്മില് പരസ്പരം സഹകരിച്ചു പ്രവര്ത്തിക്കുന്നതുമായി ബന്ധപ്പെട്ട ധാരണാപത്രത്തില് ഒപ്പു വച്ചു. പരീക്ഷാ നടത്തിപ്പില് സാങ്കേതിക വിദ്യയുടെ ഉപയോഗം, പൊതു സേവന പരിഷ്കരണങ്ങള്, പ്രത്യേക പരിശീലന പരിപാടികള്ക്കായി വിദഗ്ധരെ പരസ്പരം ഉപയോഗപ്പെടുത്തല്, സംയുക്ത താത്പര്യമുള്ള മേഖലകളില് സെമിനാറുകള്, ശില്പശാലകള് എന്നിവ സംഘടിപ്പിക്കല് തുടങ്ങിയ കാര്യങ്ങളിലാണ് ധാരണാപത്രത്തിലൂടെ സഹകരണം ഉറപ്പു വരുത്തുന്നത്. യുപിഎസ്സി ചെയര്മാന് അരവിന്ദ് സക്സേനയും, സിവില് സര്വ്വീസ് കൗണ്സില് ഓഫ് മംഗോളിയ ചെയര്മാന് ബാറ്റര്സോറിഗുമാണ് ധാരണാപത്രത്തില് ഒപ്പു വച്ചത്.
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഹിമാചൽ പ്രദേശിലെ 382 മെഗാവാട്ട് സുന്നി ഡാം ജലവൈദ്യുത പദ്ധതിക്ക് നിക്ഷേപ അനുമതി
ഹിമാചൽ പ്രദേശിലെ 382 മെഗാവാട്ട് സുന്നി അണക്കെട്ട് ജലവൈദ്യുത പദ്ധതിക്കായി സത്ലജ് ജലവൈദ്യുതി നിഗം ലിമിറ്റഡിന്റെ  നിക്ഷേപത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ മന്ത്രിസഭാസമിതി അംഗീകാരം നൽകി.
അടിസ്ഥാന സൗകര്യങ്ങൾ പ്രാപ്തമാക്കുന്നതിനുള്ള ചെലവിനായി കേന്ദ്ര ഗവൺമെന്റിന്റെ ബജറ്റ് പിന്തുണയായി 13.80 കോടി രൂപ ഉൾപ്പെടെ മൊത്തം പദ്ധതിചിലവായ 2614.51 കോടി രൂപയ്ക്കാണ് അനുമതി. 2022 ജനുവരി വരെ 246 കോടി രൂപയോളം വരുന്ന സഞ്ചിത ചെലവുകൾക്ക് മുൻകാല പ്രാബല്യത്തോടെ അംഗീകാരം നൽകിയിട്ടുണ്ട്.
2614 കോടി രൂപയുടെ പദ്ധതിച്ചെലവിൽ യഥാക്രമം , നിർമാണ ചിലവായ 2246.40 കോടി രൂപയും, നിർമ്മാണ വേളയിലുള്ള പലിശയായ 358.96 കോടി രൂപയും ഫിനാൻസിംഗ് ചാർജുകളുടെ ഇനത്തിലെ  9.15 കോടി രൂപയും ഉൾപ്പെടുന്നു. അളവ് മാറ്റങ്ങളും  ഡെവലപ്പർ മൂലമുണ്ടാകുന്ന ചെലവ് വ്യതിയാനങ്ങൾക്കായുള്ള പുതുക്കിയ ചെലവ് ഉപരോധങ്ങൾ അനുവദിച്ച വിലയുടെ 10% ആയി പരിധി നിശ്ചയിക്കും.
ആത്മനിർഭർ ഭാരത് അഭിയാന്റെ ലക്ഷ്യങ്ങളും ലക്ഷ്യങ്ങളും കണക്കിലെടുത്ത്, SJVN ന്റെ 382 മെഗാവാട്ട് സുന്നി അണക്കെട്ട് HEP സ്ഥാപിക്കുന്നതിനുള്ള നിലവിലെ നിർദ്ദേശം പ്രാദേശിക വിതരണക്കാർക്ക് / പ്രാദേശിക സംരംഭങ്ങൾക്ക് / MSME-കൾക്ക് വിവിധ ആനുകൂല്യങ്ങൾ നൽകുകയും തൊഴിലവസരങ്ങൾ പ്രോത്സാഹിപ്പിക്കുന്നതിന് പുറമെ രാജ്യത്തിനകത്ത് സംരംഭകത്വ അവസരങ്ങളെ പ്രോത്സാഹിപ്പിക്കുകയും ചെയ്യും. പ്രദേശത്തിന്റെ സാമൂഹിക-സാമ്പത്തിക വികസനം. പദ്ധതിയുടെ ഏറ്റവും ഉയർന്ന നിർമ്മാണ സമയത്ത് ഏകദേശം 4000 പേർക്ക് നേരിട്ടും അല്ലാതെയും തൊഴിലവസരം സൃഷ്ടിക്കുന്നതാണ് പദ്ധതിയുടെ നടത്തിപ്പ്.
--ND--
(
പ്രത്യേക സേവനങ്ങളും ഫീച്ചറുകളും
ഐസറിൽ അധ്യാപക ദിനം ആചരിച്ചു
ഇന്ത്യന് ഇന്സ്റ്റിറ്റ്യൂട്ട് ഓഫ് സയന്സ് എജ്യുക്കേഷന് ആന്ഡ് റിസര്ച്ച്  തിരുവനന്തപുരം ഇന്ന്  അധ്യാപക ദിനം ആചരിച്ചു. സംസ്ഥാന ചീഫ് സെക്രട്ടറി ഡോ. വി. പി. ജോയി മുഖ്യാതിഥിയായിരുന്നു. ഇന്സ്റ്റിറ്റ്യൂട്ട് ഡയറക്ടര് പ്രൊഫ. ജെ.എന്. മൂര്ത്തി അധ്യക്ഷത വഹിച്ചു.
ഉപനിഷത്തുകളുടെ വിവര്ത്തനത്തിലൂടെ, മനസ്സിന് അറിവും യുക്തിയും യുക്തിയും മൂല്യവ്യവസ്ഥയും നല്കാനുള്ള തന്റെ ആശയം ഡോ. ജോയ് എടുത്തുകാണിച്ചു. പ്രയോജനപരമായ ആവശ്യങ്ങള്ക്കപ്പുറം ശാസ്ത്ര ത്തിന്റെ പഠനത്തിനും പിന്തുടരലിനുമുള്ള ഒരു സമഗ്ര സമീപനത്തിന്റെ പ്രസക്തി അദ്ദേഹം ഊന്നിപ്പറഞ്ഞു, മൂല്യവ്യവസ്ഥയെ ശാസ്ത്രീയ അന്വേഷണവുമായി സംയോജിപ്പിക്കാന് അധ്യാപക സമൂഹത്തോട് അദ്ദേഹം ആവശ്യപ്പെട്ടു.
പൊതുജനങ്ങള്ക്കിടയില് യുക്തിബോധം പ്രചരിപ്പിക്കുന്നതിന്റെ പ്രസക്തിയെക്കുറിച്ച് അദ്ദേഹം പരാമര്ശിക്കുകയും വിജ്ഞാന ത്തിന്റെ ദന്ത ഗോപുര ളില് അടച്ചിരിക്കാതെ, മികച്ചൊരു സമൂഹസൃഷ്ടിക്കായി പൊതുജനങ്ങളുമായി ശാസ്ത്രത്തെ കുറിച്ച് ആശയവിനിമയം നടത്താനും ഡോ . ജോയി അധ്യാപക സമൂഹത്തോട് ആവശ്യപ്പെട്ടു.
തിരുവനന്തപുരം ഐസറിലെ തിരഞ്ഞെടുത്ത അധ്യാപകര്ക്ക് പ്രശംസ നീയമായ അധ്യാപന സംഭാവനകള്ക്കുള്ള അവാര്ഡുകളും ചീഫ് സെക്രട്ടറി സമ്മാനിച്ചു.
വിദ്യാഭ്യാസ മന്ത്രാലയം
ദേശീയ അപ്രന്റീസ്ഷിപ്പ് പരിശീലന പദ്ധതിയുടെ അടുത്ത അഞ്ച് വർഷത്തേക്കുള്ള തുടർച്ചയ്ക്ക് കേന്ദ്ര മന്ത്രിസഭയുടെ അംഗീകാരം
ദേശീയ അപ്രന്റിസ്ഷിപ്പ് പരിശീലന പദ്ധതി പ്രകാരം അപ്രന്റീസ്ഷിപ്പ് പരിശീലനം നേടുന്ന അപ്രന്റീസുകൾക്ക് 3,054 കോടി രൂപയുടെ സ്റ്റൈപ്പൻഡറി സഹായം
ഏകദേശം 9 ലക്ഷം അപ്രന്റീസുകൾക്ക് വ്യവസായ വാണിജ്യ സംഘടനകൾ പരിശീലനം നൽകും
കേന്ദ്ര വിദ്യാഭ്യാസ മന്ത്രാലയത്തിന്റെ നാഷണൽ അപ്രന്റീസ്ഷിപ്പ് ട്രെയിനിംഗ് സ്കീമിന് ന് കീഴിൽ 2021-22 മുതൽ 2025-26 വരെയുള്ള കാലയളവിൽ  അപ്രന്റീസ്ഷിപ്പ് പരിശീലനത്തിന് വിധേയരായ അപ്രന്റീസുകൾക്ക് 3,054 കോടി രൂപയ്ക്കുള്ള സ്റ്റൈപ്പൻഡറി പിന്തുണ നൽകാൻ പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന സാമ്പത്തിക കാര്യ മന്ത്രിദഭാ സമിതി അംഗീകാരം നൽകി.
.
അപ്രന്റിസ്ഷിപ്പ് പരിശീലനം വിജയകരമായി പൂർത്തിയാക്കിയ വിദ്യാർത്ഥികളുടെ തൊഴിലവസരം വർധിപ്പിക്കുന്നതിനായുള്ള കേന്ദ്ര ഗവൺമെന്റിന്റെ സുസ്ഥിരമായ ഒരു പദ്ധതിയാണിത് .
എൻജിനീയറിങ്, ഹ്യുമാനിറ്റീസ്, സയൻസ്, കൊമേഴ്സ് എന്നിവയിൽ ബിരുദവും ഡിപ്ലോമയും പൂർത്തിയാക്കിയ അപ്രന്റീസുകാർക്ക് പ്രതിമാസം 9,000 രൂപയും 8,000 രൂപയും വീതം സ്റ്റൈപ്പൻഡ് നൽകും.
അടുത്ത അഞ്ച് വർഷത്തിനുള്ളിൽ 3,000 കോടിയിലധികം രൂപ ചെലവിടാൻ ഗവണ്മെന്റ് അനുമതി നൽകി. ഇത് മുൻ 5 വർഷത്തിനിടയിൽ ചെലവഴിച്ചതിന്റെ 4.5 മടങ്ങ് വരും. ദേശീയ വിദ്യാഭ്യാസ നയം 2020 അപ്രന്റീസ്ഷിപ്പിന് നൽകിയ ഊന്നൽ അനുസരിച്ചാണ് അപ്രന്റീസ്ഷിപ്പിനുള്ള ഈ വർധിച്ച ചെലവ്.
"സബ്കാസാത്ത്, സബ്കാവികാസ്, --സബ്കാവിശ്വാസ്, സബ്കപ്രയാസ്" എന്നിവയിൽ ഗവൺമെന്റ് ഊന്നൽ നൽകിയതിന് അനുസൃതമായി, എഞ്ചിനീയറിംഗ് സ്ട്രീമിലെ വിദ്യാർത്ഥികളെ കൂടാതെ ഹ്യുമാനിറ്റീസ്, സയൻസ്, കൊമേഴ്സ് എന്നിവയിലെ വിദ്യാർത്ഥികളെയും ഉൾപ്പെടുത്തുന്നതിനായി എൻ എ ടി എസ്സിന്റെ വ്യാപ്തി കൂടുതൽ വിപുലീകരിച്ചു. നൈപുണ്യ ആവാസവ്യവസ്ഥയെ ശക്തിപ്പെടുത്തുന്നതിലൂടെ നൈപുണ്യ നിലവാരത്തിന്റെ നിലവാരം ഉയർത്താനും അതിന്റെ ഫലമായി അടുത്ത അഞ്ച് വർഷത്തിനുള്ളിൽ ഏകദേശം 7 ലക്ഷം യുവാക്കൾക്ക് തൊഴിൽ നൽകാനും ഈ പദ്ധതി ലക്ഷ്യമിടുന്നു.
മൊബൈൽ നിർമ്മാണം, മെഡിക്കൽ ഉപകരണങ്ങളുടെ നിർമ്മാണം, ഔഷധ മേഖല, ഇലക്ട്രോണിക്സ്/സാങ്കേതിക ഉൽപ്പന്നങ്ങൾ, ഓട്ടോമൊബൈൽ തുടങ്ങിയ 'പ്രൊഡക്ഷൻ ലിങ്ക്ഡ് ഇൻസെന്റീവ്'  പദ്ധതിയുടെ കീഴിൽ ഉയർന്നുവരുന്ന മേഖലകളിൽ നാറ്റ്സ് അപ്രന്റീസ്ഷിപ്പ് നൽകും. ഗതിശക്തിക്ക് കീഴിൽ തിരിച്ചറിഞ്ഞ മേഖലകളിൽ കണക്റ്റിവിറ്റി/ലോജിസ്റ്റിക് വ്യവസായത്തിന് ആവശ്യമായ ദഗ്ധ തൊഴിലാളികളെ ഈ പദ്ധതി ഒരുക്കിയെടുക്കും.
(
പ്രധാനമന്ത്രിയുടെ ഓഫീസ്
അടുത്ത ക്വാഡ് ഉച്ചകോടിസിഡ്നിയിൽ നടത്തുന്നതിന് ഓസ്ട്രേലിയൻ പ്രധാനമന്ത്രി ആന്റണി അൽബനീസിന് പ്രധാനമന്ത്രി നന്ദി പറഞ്ഞു
ഓസ്ട്രേലിയയിലെ സിഡ്നിയിൽ അടുത്ത ക്വാഡ് ഉച്ചകോടിക്ക് ആതിഥേയത്വം വഹിക്കുന്നതിന് പ്രധാനമന്ത്രി ശ്രീ നരേന്ദ്ര മോദി ഓസ്ട്രേലിയൻ പ്രധാനമന്ത്രി ആന്റണി അൽബാനീസിന് നന്ദി പറഞ്ഞു.
ഓസ്ട്രേലിയൻ പ്രധാനമന്ത്രിയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
“സിഡ്നിയിൽ അടുത്ത ക്വാഡ് ഉച്ചകോടിക്ക് ആതിഥേയത്വം വഹിക്കുന്നതിന് ആന്റണി അൽബനീസിന് നന്ദി, ഇത് സ്വതന്ത്രവും തുറന്നതും ഉൾക്കൊള്ളുന്നതുമായ ഇൻഡോ-പസഫിക് ഉറപ്പാക്കാനുള്ള നമ്മുടെ ശ്രമങ്ങളെ ശക്തിപ്പെടുത്തും.
നമ്മുടെ ക്രിയാത്മക അജണ്ട മുന്നോട്ട് കൊണ്ടുപോകുന്നതിന് എല്ലാ മേഖലകളിലും ക്വാഡ് സഹകരണം ശക്തിപ്പെടുത്തുന്നതിനുള്ള എന്റെ സന്ദർശനവും ചർച്ചകളും ഞാൻ ഉറ്റു നോക്കുന്നു.
ഉപരാഷ്ട്രപതിയുടെ കാര്യാലയം
പുതിയ വിപണികൾ കണ്ടെത്താൻ കയറ്റുമതിക്കാരോട് ഉപരാഷ്ട്രപതി ആഹ്വാനം ചെയ്തു
ന്യൂ ഡൽഹി, ഏപ്രിൽ 25, 2022
പുതിയ വിപണികൾ കണ്ടെത്തി കയറ്റുമതി വർദ്ധിപ്പിക്കാനും സാമ്പത്തിക കുതിപ്പ് നിലനിർത്താനും ഉപരാഷ്ട്രപതി ശ്രീ എം വെങ്കയ്യ നായിഡു ഇന്ന് കയറ്റുമതിക്കാരോട് ആഹ്വാനം ചെയ്തു.
ഇന്ന് ചെന്നൈയിൽ പ്രത്യേക സാമ്പത്തിക മേഖല  യൂണിറ്റുകൾക്കും കയറ്റുമതി അധിഷ്ഠിത യൂണിറ്റുകൾക്കുമുള്ള  എക്സ്പോർട്ട് എക്സലൻസ് അവാർഡുകൾ സമ്മാനിച്ച ഉപരാഷ്ട്രപതി, 'മെയ്ക്ക് ഇൻ ഇന്ത്യ', 'ലോക്കൽ ഗോസ് ഗ്ലോബൽ', 'ഈസ് ഓഫ് ഡൂയിംഗ് ബിസിനസ്' എന്നിവ പ്രോത്സാഹിപ്പിക്കുന്നതിനുള്ള മികച്ച പ്ലാറ്റ്ഫോമാണ് പ്രത്യേക സാമ്പത്തിക മേഖലയെന്ന് വ്യക്തമാക്കി.
2021-22 സാമ്പത്തിക വർഷത്തിൽ ചരക്ക് കയറ്റുമതിയിൽ 418 ബില്യൺ യുഎസ് ഡോളറിന്റെ റെക്കോർഡ് നേട്ടമുണ്ടായ കാര്യം ശ്രീ നായിഡു ചൂണ്ടിക്കാട്ടി. സേവന കയറ്റുമതി ഏകദേശം 250 ബില്യൺ യുഎസ് ഡോളറായിരുന്നു. മഹാമാരിക്കിടയിലും ഇത് ശ്രദ്ധേയമായ നേട്ടമാണെന്ന് അദ്ദേഹം പറഞ്ഞു.
ഈ പ്രവണത തുടരാൻ ആഹ്വാനം ചെയ്ത ഉപരാഷ്ട്രപതി, 2019 ൽ ഇന്ത്യാ ഗവൺമെന്റ് പ്രഖ്യാപിച്ച 'ഡിസ്ട്രിക്റ്റ് എക്സ്പോർട്ട് ഹബ്ബ്' എന്ന മികച്ച പദ്ധതി കയറ്റുമതി വർദ്ധിപ്പിക്കുമെന്ന് പ്രതീക്ഷിക്കുന്നതായും പറഞ്ഞു. രാജ്യത്തുടനീളമുള്ള 775 ജില്ലകളിൽ ഭൂരിഭാഗവും കയറ്റുമതി കേന്ദ്രങ്ങളാകാനുള്ള സാധ്യതയുണ്ടെന്നും അദ്ദേഹം കൂട്ടിച്ചേർത്തു.
ബിസിനസ്, വ്യാവസായിക സൗഹൃദ നയങ്ങളിലൂടെയും ബിസിനസ്സ് സൗഹൃദ സമീപനത്തിലൂടെയും 'ലോക്കൽ ഫോർ ഗ്ലോബൽ' എന്ന ആശയത്തിൽ ശ്രദ്ധ കേന്ദ്രീകരിക്കുന്നതിലൂടെയും കയറ്റുമതി വർദ്ധിപ്പിക്കുന്നതിനുള്ള എല്ലാ നടപടികളും ഗവൺമെന്റ് സ്വീകരിച്ചു വരികയാണെന്നും, ഭൗമ സൂചിക ഉത്പന്നങ്ങൾ  ഈ ഉദ്യമത്തിൽ വലിയ പങ്ക് വഹിക്കുന്നതായും ശ്രീ നായിഡു ചൂണ്ടിക്കാട്ടി.
RRTN/SKY
(Visitor Counter : 116